**ACTA COMISSIÓ SOLIDARITAT MARÇ:**

**1 de març de 2017, 19h a l’àrea de serveis a la persona**

**Assisteixen:**

-Angel Ruiz: CE El Tricicle

-Mireia Pascual: CE El Nus

-Victor Casas: Camins Solidaris

-Carme Górriz: Associació Solidança

-David Giraldo: Creu Roja Joventut

 -Núria Font: Tècnica cooperació

-Ana García: Departament cooperació

**Han excusat la seva absència:**

-Vicenç Bonjoch: Acció Solidària i Logística

-Laura Casadó: Arrel

-Fidel Caralt: Església evangèlica

-María López: voluntària comerç just

-Àlex Medrano: Regidor de cooperació

1. **UTOPIES CONCRETES: DETALLS, VOLUNTARIS, DIFUSIÓ I ASSISTÈNCIA**

En quant a la **utopia 1**, es farà el dimecres **15 de març** al centre cívic de Les Planes,un cafè col·loqui a càrrec de la Zakia Mrini, diputada al Parlament marroquí i presidenta de la Comissió d’Interior, de les Comunitats Territorials i de Governs Locals. El tema de la intervenció serà “Dona; clau per al desenvolupament i la democràcia”.

El Tricicle es farà càrrec del cafè i es demana col·laboració a les entitats de la comissió per donar un cop de mà en el muntatge de la sala (col·locació taules, cadires...)

I també l’exposició “Dona, la força del canvi” de la fundació Vicente Ferrer, del 10 al 20 de març a la biblioteca Miquel Martí i Pol

Respecte a la **utopia 2**, ens comenta la Carme que fins ara no s’ha pogut tancar amb la seva productora la xerrada del Jordi Èvole. En principi es farà el 6 d’abril però està pendent de confirmació.

Per aquesta incertesa, per tancar la segona utopia hem optat per concretar el cafè col·loqui i una xerrada amb els IES amb **Eshamm Ullah Khan**, activista pakistanès que des de fa molts anys lluita denunciant l’explotació infantil d’algunes indústries al seu país.

El dimarts **4 d'abril es farà la xerrada de 10 a 11.30h. a l'auditori de la biblioteca Miquel Martí i Pol** amb els alumnes de batxillerat dels IES i per la tarda a les 19:30h. el cafè col·loqui a la biblioteca Mercè Rodoreda. El Nus es farà càrrec del cafè.

Les xerrades es faran en anglès però amb traducció simultània.

Està per concretar una exposició de Xarxa de Consum Solidari sobre temàtica comerç just per exposar al vestíbul de la biblioteca Mercè Rodoreda del 27 de març al 7 d’abril.

1. **REVISTA: REPÀS I OK**

El fil conductor és el nou pla director

Està vinculada a l’aprovació del nou pla director. Els objectius estratègics del mateix es relaciones amb les acciones portades a terme.

S’expliquen amb detall tots els projectes de cooperació internacional que es porten a terme amb les entitats del municipi.

L’Angel proposa dintre del mapa afegir els logos de les entitats col·laboradores al costat del país on es fa el projecte de col·laboració perquè es relacioni país i entitats. Es demanarà opinió a premsa. D’altra banda no ha estat possible posar els logos de les entitats a la contraportada per problemes d’espai.

Es demana a les entitats de la comissió l’últim repàs exhaustiu i es podran fer modificacions fins a les 12h. del dijous 2 de març que ja es tanca per fer l’edició.

Es farà la distribució de la revista als punts municipals, comerços i entitats i també tindrem una versió digital al web de l’ajuntament. Es prega fer-ne la màxima difusió.

1. **PROJECTES DE COOPERACIÓ 2017: ATORGAMENT SUBVENCIONS**

A la propera junta de govern es farà l’aprovació dels projectes de cooperació internacional.

1. **ALTRES: VISITA DELEGACIÓ MARROQUINA**

Dintre del marc del projecte de cooperació amb el Marroc, vindrà una delegació institucional del 12 a 18 de Març, amb 10 alcaldes de municipis de la perifèria de Marroc. Destaca la figura de la presidenta, Zakia Mrini i la tinenta d’alcalde de Marràqueix. Participen també els ajuntaments de Viladecans, Gavà, Esplugues i St. Vicenç dels Horts.

El dimecres 15 de Març seran a Sant Joan Despí i tindran una recepció i reunió política amb l’alcalde i regidors. Posteriorment participaran al cafè col·loqui.

El dissabte 18 de març es farà un fòrum a St. Vicens dels Horts, obert a la ciutadania.